CELEX: 32017R0636
Language: hu
Date: 2017-03-30 00:00:00
Title: A Bizottság (EU) 2017/636 végrehajtási rendelete (2017. március 30.) egyes áruk Kombinált Nómenklatúra szerinti besorolásáról

5.4.2017   
               
               
                  HU
               
               
                  Az Európai Unió Hivatalos Lapja
               
               
                  L 91/4
               
            A BIZOTTSÁG (EU) 2017/636 VÉGREHAJTÁSI RENDELETE
      (2017. március 30.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. március 30-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Ülés biztonsági övének zárószerkezeteként használandó övcsatpár. Minden egyes csat egy fém zárószerkezetből, egy műanyag tokból, egy textil pántból, fém összekötő elemekből és egy elektromos érzékelőből áll, amely audiojelet bocsát ki, ha a jármű ülésének biztonsági övét elmulasztották becsatolni.
                     A termék teljes összetétele tömegszázalékban: szénacél 56 %, műanyag 21 %, textil 13 % és más anyagok 10 %.
                     Biztonsági övszerelvények alkotórésze például gépjárművek üléseihez.
                     Lásd a képet (*1).
                  
                  
                     8308 90 00 
                  
                  
                     A besorolást a Kombinált Nómenklatúra értelmezésére vonatkozó 1., 3. b), 4. és 6. általános szabály, a XV. áruosztályhoz tartozó Megjegyzések 3. pontja, valamint a 8308  és a 8308 90 00  KN-kódok szövege határozza meg.
                     A termék objektív jellemzői alapján egy csat, mivel zárószerkezetként funkcionál.
                     A 8301  vtsz. alá történő besorolás mint zár nem nemesfémből kizárt, mivel a termék se nem kulcsos, illetve betű- vagy számkombinációs rögzítőszerkezet, sem pedig elektromos zár (lásd még HR Magyarázat 8301  vámtarifaszámhoz tartozó magyarázatát).
                     A 8302  vtsz. alá történő besorolás mint nem nemesfémből készült vasalás, veret, szerelvény és hasonló áru karosszériához kizárt, mivel az árucikk nem a gépjármű-karosszéria alkatrészét, hanem az ülés biztonsági övszerelvényének az alkatrészét képezi.
                     A terméknek biztonsági öv alkatrészeként a 8708  vtsz. alá történő besorolása is kizárt, mivel e vtsz. alá a 8701 –8705  vtsz. alá sorolt gépjárművekbe szerelt biztonsági övek és nem azok alkatrészei tartoznak.
                     A terméknek nem teljesen kész biztonsági övként a 8708 21  vtsz. alá történő besorolása szintén kizárt, mivel a termék egy teljes biztonsági övnek (amely öt fő alkatrészből áll: csatok, övvisszahúzók, rögzítők, hevederek és övcsatlakozók) csupán egy alkotórészét képezi és így nem rendelkezik a kész- vagy befejezett árucikk lényeges jellemzőivel.
                     A szóban forgó termék objektív tulajdonságai és jellemzői alapján nem sorolható egyetlen vtsz. alá sem, ugyanakkor objektív tulajdonságai és jellemzői alapján a 8308  vtsz. alá tartozó csatokhoz hasonlít. Ezért a terméket a 8308 90 00  KN-kód alá, nem nemesfémből készült csatként kell besorolni.
                  
               
            
         
            (*1)  A kép csupán tájékoztató jellegű.